Ved 03.30 tiden søndag morgen ville en 47-årig musiker fra Vejen redde et rådyr fra at blive kørt ned, da det stod midt på vejen. Manden steg ud af sin bil, men i det samme kom en 34-årig mand kørende. Han kunne ikke nå at bremse bilen og kørte derfor den 47-årige ned. Den 47-årige fik voldsomme blødninger i hoved og nakke efter ulykken, og han kom på operationsbordet på Aalborg Sygehus klokken syv søndag morgen. Politiet var på stedet kort tid efter ulykken, hvor både den 34-årige og flere vidner blev afhørt. Der er umiddelbart intet, der tyder på, at den 34-årige havde alkohol i blodet under sammenstødet.

Opsummering:
En 47-årig mand er i livsfare, efter han i nat blev kørt ned ved Aalestrup. Han ville redde et rådyr, der stod midt på vejen, men blev selv kørt ned af en 34-årig mand.